
Republika Slovenija, Ministrstvo za notranje zadeve in javno upravo, Tržaška cesta 21, Ljubljana, na podlagi 65. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18, 79/18 in 78/23-ZORR) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja


NAMERO ZA SKLENITEV NEPOSREDNE POGODBE ZA ODDAJO SOLASTNIŠKEGA 
DELEŽA NEPREMIČNINE V NAJEM – SKUPNI PROSTORI (GARAŽNO MESTO), DEL STAVBE 2016-1365-65, NA NASLOVU TRŽAŠKA CESTA 50A, LOGATEC


1. Naziv in sedež organizatorja oddaje v najem 
Republika Slovenija, Ministrstvo za notranje zadeve in javno upravo, Tržaška cesta 21, 1000 Ljubljana.

2. Predmet oddaje v najem 
Predmet oddaje v najem je: 

	ID ZNAK nepremičnine
	Izmera (do celote) po GURS
	Dejanska raba

	solastniški delež na 2016-1365-65
	8,59 m2
	Skupni prostori



Nepremičnina se nahaja v Občini Logatec, Tržaška cesta 50A. Nepremičnina v naravi predstavlja skupni prostor – garažno mesto v kleti stavbe na naslovu Tržaška cesta 50a, Logatec. Na tem skupnem prostoru ima Republika Slovenija solastniški delež v višini 37,30 % in ta delež organizator oddaja v najem. Upravljavec tega deleža je Ministrstvo za notranje zadeve in javno upravo.

Nepremičnina se oddaja v najem v stanju, v kakršnem je na dan prevzema v posest, in sicer za obdobje petih let, z odpovednim rokom 3 mesecev. Najemna pogodba bo sklenjena z vsemi etažnimi lastniki.

3. Vrsta pravnega posla in sklenitev pogodbe 
V kolikor bo v roku prispelo več enakih ponudb, se bodo organizirala dodatna pisna pogajanja o ceni in o morebitnih drugih pogojih pravnega posla. 

Oddaja solastniškega deleža na nepremičnini v najem se izvaja po metodi neposredne pogodbe. Pogodba mora biti sklenjena v roku 15 dni po pozivu organizatorja postopka oddaje. V kolikor pogodba ni sklenjena v danem roku, lahko organizator odstopi od sklenitve posla. Vse morebitne stroške v zvezi s sklenitvijo pogodbe plača ponudnik.

Najemna pogodba se bo sklenila na način videno - najeto, zato morebitne reklamacije po sklenitvi pogodbe ne bodo upoštevane.



4. Ponudbena cena
Predlagana je mesečna najemnina za solastniški delež na nepremičnini v upravljanju Ministrstva za notranje zadeve in javno upravo v deležu 37,30%, kar skupaj znaša 26,11 EUR brez DDV (DDV v skladu s 44. členom Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZdavPR-B, 122/23 in 104/24). 

Ponudba se odda na obrazcu z vsebino iz Priloge 1 te objave.

Najemnik je dolžan poleg najemnine iz prvega odstavka te točke redno plačevati obratovalne stroške. 

Najemnina se mesečno plačuje upravljavcu na podračun enotnega zakladniškega računa pri Banki Slovenije na številko, ki bo navedena na vsakokratnem mesečnem računu.

Organizator bo račun izstavil praviloma do 15. v mesecu za pretekli mesec. Rok plačila računa je 30 dni od dneva izstavitve računa. V primeru zamude plačila je najemnik dolžan plačati zakonske zamudne obresti.

5. Načini in rok sklenitve pogodbe 
Pogodba bo sklenjena z najugodnejšim ponudnikom, ki bo izpolnjeval vse razpisne pogoje.

6. Pogoji in način oddaje ponudbe 
Pri zbiranju ponudb lahko sodelujejo pravne in fizične osebe.
Ponudniki pošljejo ponudbe oziroma ponudbe prinesejo osebno v zaprti pisemski ovojnici z navedbo »NP 4782-40/2020-3130 - NE ODPIRAJ« na naslov organizatorja: Ministrstvo za notranje zadeve in javno upravo, Tržaška cesta 21, Ljubljana.
Kot popolna ponudba se šteje tista, ki vsebuje:
1. izpolnjen, lastnoročno podpisan obrazec, ki je priloga 1 te objave
2. kopijo veljavnega uradnega identifikacijskega dokumenta. V kolikor ponudnik ne predloži kopije osebne izkaznice ali potne listine, je potrebno kopiji uradnega identifikacijskega dokumenta priložiti tudi potrdilo o državljanstvu ali izpisek iz matičnega registra - velja za fizične osebe in s.p.-je.
Šteje se, da je ponudba pravočasna, če na naslov organizatorja prispe najkasneje do 16. 11. 2026 do 15.00 ure. 1
Nepopolne, nepravočasne oziroma ponudbe, ki ne bodo izpolnjevale drugih pogojev iz te točke, bodo izločene iz postopka.
Odpiranje ponudb NE BO javno.
Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.
7. Dodatna pojasnila in ogled 
Ponudniki lahko postavijo vprašanja in zahteve za dodatna pojasnila kontaktni osebi:
Ime in priimek: Matija Piščanc
Elektronski naslov: matija.piscanc@gov.si
Tel: 031 445 049

8. Opozorilo
Organizator lahko do sklenitve pravnega posla brez odškodninske odgovornosti postopek zbiranja ponudb ustavi oziroma ne sklene pogodbe z uspelim ponudnikom.

9. Rok veljavnosti ponudbe
Ponudba mora veljati najmanj 60 dni od dneva odpiranja ponudb.
            
10. Objava obvestila posameznikom po 13. členu Splošne uredbe o varstvu podatkov (GDPR)
Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za notranje zadeve in javno upravo je objavljeno na spletni strani: 
https://www.gov.si/teme/stvarno-premozenje-drzave/.


                                                       po pooblastilu ministra za notranje zadeve in javno upravo
                                         št. 1004-113/2015/182 z dne 12. 6. 2026

                               Maja POGAČAR
                             generalna direktorica
                          


































 
1 Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi: https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne    

